- Hindi News
- National
- प्रसूता को डिस्चार्ज किया, परिजन घर नहीं ले गए, तबीयत बिगड़ी और 16 घंटे बाद मौत
प्रसूता को डिस्चार्ज किया, परिजन घर नहीं ले गए, तबीयत बिगड़ी और 16 घंटे बाद मौत
शहरके एक निजी अस्पताल में 4 दिन पहले एक महिला का प्रसव हुआ। प्रसूता की शुक्रवार को अचानक तबीयत बिगड़ने के बाद मौत हो गई। परिजनों ने चिकित्सक पर लापरवाही बरतने का आरोप लगाते हुए 3 घंटे तक अस्पताल के बाहर हंगामा किया।
घटना की जानकारी मिलने पर तहसीलदार, थानाप्रभारी मौके पर पहुंचे। कुछ देर बाद एडीएम भी अस्पताल पहुंचे और कार्रवाई का आश्वासन देकर परिजनों से समझाइश की। जानकारी अनुसार डीडवाना शहर के आंचल नर्सिंग होम में 22 दिसंबर को राज बानो (23) प|ी असलम खान निवासी दाउदसर, पीहर कायम नगर डीडवाना को प्रसव कराने के लिए नर्सिंग होम के डॉक्टर यशपाल लोमरोड़ की सलाह पर भर्ती करवाया गया था। ऑपरेशन द्वारा प्रसूता की डिलेवरी करवाई गई। एक बच्ची का जन्म हुआ। 24 दिसंबर की रात दस बजे चिकित्सकों ने पूर्ण रूप से स्वस्थ मानकर डिस्चार्ज कर दिया मगर परिजन घर जाने के लिए संतुष्ट नहीं थे और अस्पताल में ही रुक गए। शुक्रवार दोपहर करीब 2 बजे प्रसूता की अचानक तबीयत बिगड़ गई। इस दौरान चिकित्सक यशपाल लोमरोड़ मौजूद नहीं थे। नर्सिंगकर्मियों ने राजकीय बांगड़ चिकित्सालय के डॉ. ओपी विश्नोई डॉ. जीके शर्मा को बुलाकर प्रसूता का स्वास्थ्य प्रशिक्षण करवाया। तब तक प्रसूता की मौत हो चुकी थी। इस दौरान चिकित्सकों ने प्रसूता को मृत घोषित कर दिया।
घटना की जानकारी मिलते ही मृतका के भाई परिजन नर्सिंग होम पहुंच गए। पार्षद सद्दीक खां, अयूब खां नानजी, भंवरू खां आजाद, अकबर ठेकेदार, मंजूरअली सहित अनेक लोग अस्पताल पहुंच गए। लोगों ने उपचार देने में चिकित्सक पर लापरवाही का आरोप लगाया और प्रदर्शन करने लग गए। परिजनों लोगों ने करीब तीन घंटे तक प्रदर्शन किया। इसकी सूचना मिलते ही तहसीलदार श्योराम वर्मा, थानाप्रभारी भजनलाल एवं एसआई बद्रीलाल मय जाब्ता मौके पर पहुंचे। मगर परिजन उच्चाधिकारियों के घटनास्थल पर पहुंचने की मांग पर अड़ गए। इसके बाद अतिरिक्त जिला कलेक्टर छगनलाल गोयल मौके पर पहुंचे और मेडिकल बोर्ड से पोस्टमार्टम करवाने, लापरवाही सामने आने पर चिकित्सक के खिलाफ कार्रवाई करने का आश्वासन देकर परिजनों से समझाइश की।
निष्पक्षता से जांच करवाई जाएगी
^मृतकाका मेडिकल बोर्ड से पंचनामा करवाया गया। निश्चित रूप से चिकित्सक के खिलाफ जांच के बाद कार्रवाई की जाएगी। -छगनलालगोयल, एडीएम।
तबीयत खराब थी तो कैसे कर रहे थे डिस्चार्ज
^उपचारमें चिकित्सक ने लापरवाही बरती है। अस्पताल ने प्रसूता को स्वस्थ नहीं होने पर भी गुरुवार रात डिस्चार्ज कर दिया। मगर परिजनों को स्वास्थ्य को लेकर शंका थी तो वही रुक गए। शुक्रवार दोपहर प्रसूता की तबीयत बिगड़ गई, उस समय अस्पताल में डॉक्टर भी नहीं थे। अगर अस्पताल में उस समय डॉक्टर होते तो जान बच सकती थी। चिकित्सक की लापरवाही से प्रसूता की मौत हुई है। रसीदखां, मृतका के चाचा
हमने डिस्चार्ज कर दिया, परिजन घर नहीं ले गए
^नर्सिंगहोम की तरफ से पूर्ण स्वस्थ मानकर प्रसूता को गुरुवार रात डिस्चार्ज कर दिया गया था। मगर प्रसूता के परिजन उसे घर नहीं ले गए थे। अचानक शुक्रवार दोपहर करीब 2 बजे स्वास्थ्य बिगड़ गया, हालांकि बाहर से चिकित्सकों को भी बुलाया गया था। हरीराम,कंपाउडर, नर्सिंग होम
डीडवाना. निजी नर्सिंग होम में प्रसूता की मौत पर हंगामा कर रहे परिजनों से समझाइश करते तहसीलदार थानाप्रभारी।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva